Кәміл Уәлиханұлы Муллашев

Кәміл Уәлиханұлы Муллашев (27.10. 1944 жылы туған, ҚХР, Үрімші қаласы) — қазақ суретшісі (тегі - татар). Бүкілодақтық Ленин комсомолы сыйлығының лауреаты (1981). Қазақстанның еңбек сіңірген қайраткері (1996). 1964 ж. Алматы көркемсурет училищесін, 1972 ж. В.Суриков атындағы Мәскеу мемлекеттік көркемсурет институтын бітірген. Муллашевтің туындыдары Мәскеу қаласындағы Третьяков галереясында, Ә. Қастеев атындағы өнер мұражайында және шетелдердегі жеке өнер туындыларын жинаушылардың қорларында сақтаулы. Өмірбаяны * 1944 жылы 27 қазанда Қытай Халық Республикасының Үрімжі қаласында дүниеге келген. * 1967 жылы Н.В.Гоголь атындағы Алматы сәндік және қолданбалы өнер колледжі, 1978 жылы В.И.Суриков атындағы Мәскеу мемлекеттік көркемсурет институтының станоктық кескіндеме факультетін бітірген. * 1980 жылдан - КСРО Суретшілер одағының мүшесі * 1984 жылдан - Қазақстан Суретшілер одағының мүшесі * 2002 жылдан - Қазақ ұлттық өнер академиясының және «Ханьшань» педагогикалық институтының (ҚХР) профессоры. Шығармашылығы Жұсыстары Париждегі Гран-Пале салонында, Мәскеудің Третьяков галереясында, Астанадағы Президенттік мәдениет орталығында, Қазан галереясында, Ә.Қастеев атындағы Мемлекеттік өнер мұражайында қойылды. Жұмыстар Лихтенштейн, Франция, Англия, Америка, Канада, Ресей, Түркия, Қытай, Жапония елдеріндегі жеке коллекцияларда, отандық коллекцияларда орналасқан. 1974 жылдан - республикалық, бүкілодақтық және халықаралық көрмелердің қатысушысы (Қытай, 2002; Татарстан, 2003 ж.) Таңдаулы шығармалары * «Жер. Уақыт. Қазақстан» * «Таң» * «Тың көкжиектер» * «Жыл мезгілдері» * «Суретшілер әлемі» * «Бұғы патшаның балықпен әңгімесі» * «Күз. Бұғылардың нәзіктігі мен құмарлығының уақыты келді » * «Жолақты сүйіспеншілік» * «Қызғаныш» * «Қыпшақ-қыз» * «Қазақстанның тұңғыш Президенті Нұрсұлтан Назарбаевтың портреті» * «Мәңгілік күннің сәулелі сәті» * «Данышпанның дүниеге келуі» * «Алтын ғасыр» * «Жақсы бақташы» * «Таңертең мың уайым» * «Түрту» * «Қызғалдақтың өмір беретін шырындары» * «Бақыт құсы» * «Сүйімбике» Марапаттары мен атақтары * 1981 ж. – Лениндік комсомол премиясы. «Жер және уақыт. Қазақстан» * 1984 ж. – Француз өнер академиясының күміс медалі * 1985 ж. – Құрмет Белгісі ордені * 1981 ж. – Қазақ КСР Жоғарғы Кеңесінің Құрмет грамотасы * 1996 жылы бейнелеу өнеріне сіңірген еңбегі үшін «Қазақстанның еңбек сіңірген қайраткері » атағы берілді. * 2001 ж. - Қазақстан Жаратылыстану ғылымдары академиясының толық мүшесі (академик). * 2002 ж. - Жүргенов атындағы Ұлттық өнер академиясының (Қазақстан) және «Ханьшань» педагогикалық институтының (ҚХР) профессоры. * 2003 ж. - «Татарстан Республикасының халық суретшісі» құрметті атағы берілді. * 2009 ж. – «Сүйүмбике-ханбике», «Еуразия, немесе Қыпшақ қызы», «Сабантой», «Отан туралы ойлар», «Итіл бастауында» көркем шығармаларын жасағаны үшін Татарстан Республикасының Ғабдолла Тұқай атындағы Мемлекеттік сыйлығы. * 2016 жыл – Қазақстан Республикасы Тәуелсіздігінің 25 жылдығына арналған «Тәуелсіздікке тарту» шығармалар сериясы үшін әдебиет және өнер саласындағы Қазақстан Республикасының Мемлекеттік сыйлығы. * 2019 (29 қараша) - «Парасат ордені » (Қазақстан) * 2019 жыл (20 желтоқсан) - Достық ордені (Татарстан) Дереккөздер